**Likumprojekta “Grozījumi likumā “Par izložu un azartspēļu nodevu un nodokli”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi likumā “Par izložu un azartspēļu nodevu un nodokli”” (turpmāk – Likumprojekts) izstrādāts sakarā ar Saeimā 2017.gada 27.jūlijā pieņemtajiem grozījumiem likumā “Par izložu un azartspēļu nodevu un nodokli”, kuros tiek paredzēts jauns azartspēļu nodokļa objekts, un, lai nodrošinātu jaunā azartspēļu nodokļa objekta piemērošanu, ir nepieciešami grozījumi likumā “Par izložu un azartspēļu nodevu un nodokli” un nepieciešams paplašināt azartspēļu nodevas maksātāju loku un izveidot sistēmu, lai azartspēļu nodevas un nodokļa maksātājus būtu iespējams identificēt, saņemot licenci. Lai nodrošinātu jaunā azartspēļu nodokļa objekta piemērošanu, ir nepieciešami arī grozījumi Azartspēļu un izložu likumā, kas virzāmi vienotā paketē ar Likumprojektu un to spēkā stāšanās jānodrošina ar 2018.gada 1.janvāri. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Saeimā 2017.gada 27.jūlijā pieņemtā likuma “Grozījumi likumā “Par izložu un azartspēļu nodevu un nodokli”” (kas stāsies spēkā 2018.gada 1.janvārī) 1. un 2.pantu tika izdarīti grozījumi likuma “Par izložu un azartspēļu nodevu un nodokli” (turpmāk – Likums) 1.pantā un 3.pantā, papildinot pirmo daļu ar 4.punktu. Likums tika papildināts ar jaunu azartspēļu nodokļa objektu – kāršu, kauliņu spēles un ruletes (cilindriskās spēles) galdu, kas tiek izmantots azartspēļu video tiešsaistei ar trešajām personām, nosakot azartspēļu nodokļa likmi par katru kārtējo kalendāro gadu par katru galdu – 11 700 *euro* apmērā. Ņemot vērā, ka atbilstoši Azartspēļu un izložu likumā noteiktajam termini “azartspēle” un “azartspēļu organizētājs” ir definēti kā vairāku elementu kopums, bet jauno Likuma 3.panta pirmās daļas 4.punktā noteikto regulējumu ir paredzēts piemērot personām, kuras Latvijā neorganizē azartspēles, bet rada un nodrošina vienu azartspēļu elementu azartspēļu organizētājiem, ir nepieciešams radīt regulējumu, kas nošķir azartspēļu organizētāju un azartspēļu pakalpojumu sniedzēju, kas azartspēles pats pilnībā neorganizē. Šobrīd Azartspēļu un izložu likumā nav tiesiskā regulējuma šādu azartspēļu pakalpojumu sniegšanai. Tādējādi paredzēts izstrādāt likumprojektu “Grozījumi Azartspēļu un izložu likumā”, kas paredzētu tiesisko regulējumu azartspēļu pakalpojumu sniegšanai. Likumprojektā “Grozījumi Azartspēļu un izložu likumā” paredzēts definēt terminus “azartspēļu pakalpojumu sniegšana”, “azartspēļu pakalpojumu sniedzējs” un “azartspēļu pakalpojumu radīšanas vieta”. Saskaņā ar Azartspēļu un izložu likumu azartspēļu organizētājam, cita starpā, ir jābūt Latvijas Republikā reģistrētai kapitālsabiedrībai. Savukārt, atbilstoši likumprojektā “Grozījumi Azartspēļu un izložu likumā” paredzētajam attiecībā uz azartspēļu pakalpojumu sniedzēja kā komersanta juridisko formu netiek paredzēti ierobežojumi. Lai nodrošinātu plānotā azartspēļu nodokļa iekasēšanu, likumprojektā “Grozījumi Azartspēļu un izložu likumā” paredzēts azartspēļu pakalpojumu sniedzēju licencēt, kas nodrošinātu vienveidīgu regulējumu personām, kuras maksā azartspēļu nodokli, un būtu iespējams tās regulāri identificēt un uzraudzīt. Plānots paredzēt, ka azartspēļu pakalpojumu sniegšanas licence dod tiesības tās saņēmējam sniegt azartspēļu pakalpojumu, kā arī to, ka azartspēļu pakalpojumu sniegšanas licenci izsniedz uz nenoteiktu laiku, un katru gadu tā būs jāpārreģistrē Izložu un azartspēļu uzraudzības inspekcijā.Likumprojektā paredzēts jauns azartspēļu nodevas objekts – par azartspēļu pakalpojumu sniegšanas licences izsniegšanu vai pārreģistrāciju. Par šādas licences izsniegšanu vai pārreģistrāciju Likumprojektā paredzēta azartspēļu nodeva 1000 *euro* apmērā. Likumprojektā paredzēts, ka azartspēļu nodevu par azartspēļu pakalpojumu sniegšanas licences izsniegšanu maksā pirms licences izsniegšanas.Likumprojektā paredzēts precizēt, ka par jauno Likuma 3.panta pirmās daļas 4.punktā noteikto objektu kāršu, kauliņu spēles un ruletes (cilindriskās spēles) galdu, kas tiek izmantots azartspēļu video tiešsaistei ar trešajām personām, azartspēļu nodokli maksās komersants, kas likumā noteiktajā kārtībā saņēmis azartspēļu pakalpojumu sniegšanas licenci.Likumprojektā paredzēta kārtība, kādā azartspēļu pakalpojumu sniedzēji paziņos Izložu un azartspēļu uzraudzības inspekcijai Likuma 3.panta pirmās daļas 4.punktā minēto galdu skaitu. Likumprojektā paredzēts, ka azartspēļu nodoklis par Likuma 3.panta pirmās daļas 4.punktā minēto objektu maksājams katru mēnesi kā viena divpadsmitā daļa no gada kopējās nodokļa likmes.Likumprojektā paredzēts, ka azartspēļu pakalpojumu sniedzējs 20 dienu laikā pēc mēneša beigām iesniedz Valsts ieņēmumu dienestam azartspēļu nodokļa pārskatu par aprēķināto azartspēļu nodokli par pārskata mēnesi, kurā norāda šādu informāciju:1) azartspēļu pakalpojumu sniedzēja nosaukums, reģistrācijas numurs, juridiskā adrese, azartspēļu pakalpojumu sniegšanas licences numurs;2) pārskata mēnesī Izložu un azartspēļu uzraudzības inspekcijai paziņoto spēļu galdu skaits un to sadalījums pa veidiem (nosaukums);3) azartspēļu nodokļa summa (*euro*) kopā par visiem spēļu galdiem.Likumprojektā paredzēts, ka azartspēļu nodokli par Likuma 3.panta pirmās daļas 4.punktā minēto objektu maksā par mēnesi līdz nākamā mēneša 23.datumam (ieskaitot), vienlaicīgi paredzot pārejas noteikumus par kārtību kā azartspēļu nodokli maksā par periodu no 2018.gada 1.janvāra līdz mēnesim, kurā azartspēļu pakalpojumu sniedzējs iegūst azartspēļu pakalpojumu sniegšanas licenci.Likumprojektā paredzēts, ka likums stāsies spēkā 2018.gada 1.janvārī. |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija un Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Azartspēļu pakalpojumu sniedzēji. Pašlaik Latvijā konstatēti 7 azartspēļu pakalpojumu sniedzēji.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā paredzēts jauns azartspēļu nodevas objekts – par azartspēļu pakalpojumu sniegšanas licences izsniegšanu vai pārreģistrāciju.Likumprojektā paredzēts, ka azartspēļu pakalpojumu sniedzējiem katru mēnesi jāsniedz uz attiecīgo mēnesi paredzētais ekspluatējamo spēļu galdu skaits Izložu un azartspēļu uzraudzības inspekcijai un jāsniedz Valsts ieņēmumu dienestam azartspēļu nodokļa pārskats par aprēķināto azartspēļu nodokli par pārskata mēnesi. Azartspēļu pakalpojumu sniedzējiem administratīvais slogs palielināsies nebūtiski. Ņemot vērā, ka pakalpojumus nevar sniegt, nezinot izmantoto galdu skaitu un to veidus, kā arī galdu skaita reizināšana ar nodokļa likmi (visiem galdu veidiem viena likme) nevar radīt vērā ņemamu administratīvo slogu.  |
| 3. | Administratīvo izmaksu monetārs novērtējums | Administratīvās izmaksas azartspēļu pakalpojumu sniedzējiem, katru mēnesi iesniedzot uz attiecīgo mēnesi paredzēto ekspluatējamo spēļu galdu skaitu Izložu un azartspēļu uzraudzības inspekcijai un iesniedzot Valsts ieņēmumu dienestam azartspēļu nodokļa pārskatu par aprēķināto azartspēļu nodokli par pārskata mēnesi, nepārsniegs noteikto līmeni, kad nepieciešams novērtējums. Administratīvās izmaksas azartspēļu pakalpojumu sniedzējiem gadā laikā nepārsniegs 2000 *euro*. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **2 510 750** | 0 | **+7 000** | **+7 000** | **+7 000** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 510 750 | 0 | +7 000 | +7 000 | +7 000 |
| t.sk. azartspēļu nodoklis | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| t.sk. azartspeļu nodoklis | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | +7 000 | +7 000 | +7 000 |
| 3.1. valsts pamatbudžets | 0 | 0 | +7 000 | +7 000 | +7 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins | Likumprojektā paredzēts jauns azartspēļu nodevas objekts – par azartspēļu pakalpojumu sniegšanas licences izsniegšanu vai pārreģistrāciju. Saskaņā ar Izložu un azartspēļu uzraudzības inspekcijas sniegto informāciju par uzņēmumiem, kas sniedz šāda veida pakalpojumus – Latvijā šobrīd darbojas septiņi uzņēmumi. *Fiskālā ietekme ieņēmumiem no azartspēļu nodevas****2018. gadā un turpmāk***7\*1 000 *euro* (nodeva par licences izsniegšanu vai pārreģistrāciju) = 7 000 *euro* Azartspēļu nodevu par azartspēļu pakalpojumu sniegšanas licences pārreģistrāciju maksā par katru kārtējo gadu. |
| 6.2. detalizēts izdevumu aprēķins |  |
| 7. Cita informācija | Nav. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaicīgi ar Likumprojekta izstrādi tiek virzīti grozījumi Azartspēļu un izložu likumā, lai paredzētu tiesisko regulējumu azartspēļu pakalpojumu sniegšanai. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| **V. Tiesību aktu projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanai Likumprojekts pēc iesniegšanas Ministru kabinetā tiks publicēts Ministru kabineta mājas lapā sadaļā “Tiesību aktu projekti”.  |
| 2. | Sabiedrības līdzdalība projekta izstrādē | Likumprojekts ir nosūtīts saskaņošanai Latvijas Tirdzniecības un rūpniecības kamerai, Latvijas Darba devēju konfederācijai, biedrībai “Latvijas Spēļu biznesa asociācija” un VAS “Latvijas Loto”. |
| 3. | Sabiedrības līdzdalības rezultāti | Likumprojekts bez iebildumiem saskaņots ar Latvijas Darba devēju konfederāciju, biedrību “Latvijas Spēļu biznesa asociācija” un VAS “Latvijas Loto”. No Latvijas Tirdzniecības un rūpniecības kameras nav saņemts atzinums. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti.Jaunu institūciju izveide, esošo institūciju likvidācija vai reorganizācija netiek paredzēta.Likumprojekts tiks realizēts, esošo cilvēkresursu ietvaros. |
| 3. | Cita informācija | Nav. |

Finanšu ministre Dana Reizniece-Ozola

Avotiņa, 67095515

inga.avotina@fm.gov.lv